რიჩე
რიჩე (უნგრ. Ricse) — სოფელი უნგრეთში, მდებარეობს ქვეყნის უკიდურეს ჩრდილო-აღმოსავლეთით მდებარე ბორშოდ-აბაუი-ზემგლენის მედიეში, რომელიც განთქმულია ტოკაის ღვინით. სოფელი მცირე მანძილით არის დაშორებული სლოვაკეთისა და უკრაინის საზღვრებს. მეორე მსოფლიო ომამდე სოფელში მცხოვრებთა დიდ ნაწილს ებრაული მოსახლეობა შეადგენდა. დღესდღეობით სოფელში 2000-მდე მოსახლე ცხოვრობს, რომელთა 15%-ს ბოშები შეადგენენ. კინოკომპანია „პარამაუნტ პიქჩერზის“ დამაარსებელი ადოლფ ცუკორი 1873 წელს რიჩეში დაიბადა და 1889 წელს ემიგრაციაში წავიდა აშშ-ში. სოფლის ცენტრში მდებარეობს მისი სახელობის კულტურის სახლი.